Rikunarita-ORG/Wikinium huggingface dataset:
# Wangsa

Charles I dari England dan anak lelaki beliau, James II
**Wangsa** (Jawi: ‏وڠسا‎‎ serapan Sanskrit: वंश, rumi: *vaṃśa* sekata kembar *bangsa*) atau **dinasti** merujuk pada satu turutan para pemerintah yang berasal daripada keluarga yang sama, biasanya dalam konteks sebuah sistem feudal atau beraja tetapi kadang kala juga digunakan dalam sistem republik terpilih. Keluarga atau keturunan dinasti mungkin dikenali sebagai "kerabat"; yang mana digayakan dengan nama gelaran "raja", "putera", "count", dsb., berdasarkan ketua atau gelaran yang digunakan oleh para anggotanya. Para sejarawan mengumpulkan tempoh-tempoh kebanyakan negara-negara berdaulat seperti Mesir Purba, Empayar Caroling dan Maharaja China, menggunakan sistem dinasti pewarisan. Oleh itu, istilah "dinasti" mungkin digunakan untuk menghadkan era di mana sesebuah keluarga memerintah atau menggambarkan peristiwa, trend, dan artifak pada zaman tersebut (contohnya sebuah pasu "dinasti Ming"). Perkataan "dinasti" itu sendiri digugurkan daripada rujukan adjektif ("sebuah pasu Ming").

Di Malaysia pun banyak seperti (Wangsa Opu Daeng Chelak), (Wangsa Siak-Perak), (Wangsa Bendahara), (Wangsa Temenggong), (Wangsa Long Yunus), (Wangsa Mahawangsa), (Wangsa Jamalullail Perlis), (Wangsa Pagarruyung) dan banyak lagi.

(**Wangsa Opu Daeng Chelak**) pada Kesultanan Selangor di Malaysia.

(**Wangsa Siak-Perak**) pada Kesultanan Perak di Malaysia.

(**Wangsa Bendahara**) pada Kesultanan Pahang Moden dan Kesultanan Terengganu di Malaysia.

(**Wangsa Temenggong**) pada Kesultanan Johor Moden di Malaysia.

(**Wangsa Long Yunus)** pada Kesultanan Kelantan Moden di Malaysia.

(**WangsaMahawangsa)** pada Kesultanan Kedah di Malaysia.

(**Wangsa Jamalullail Perlis**) pada Kerajaan Perlis di Malaysia.

(**Wangsa Pagarruyung**) pada Kerajaan Negeri Sembilan di Malaysia.

## Lihat juga

* Senarai dinasti Muslim dan empayar

## Rujukan
# Nelayan

Nelayan atas perahu di Chendering, Kuala Terengganu (gambar ditangkap Don Christie pada Jul 1962)
**Nelayan** (Jawi: ‏نلاين‎‎) merujuk kepada mereka yang mencari pendapatan dengan menangkap ikan atau hidupan laut termasuk siput dan rumpai laut. Pendapatan mereka dari aktiviti menangkap ikan adalah lebih banyak dari aktiviti lain.

Ada beberapa istilah berkaitan dengan nelayah. Antaranya ialah :

* Tekong - ketua membawa bot
* Awak-awak - para pekerja dalam bot
* Peraih - pembeli ikan di jeti dan menjual ke tempat lain
* Tauke - tuan punya bot dan pukat

Nelayan
## Kategori

Di Malaysia, nelayan di bahagi kepada 2 kategori iaitu nelayan pantai dan nelayan laut dalam. Perbezaan kategori ini terletak pada jenis alat tangkapan dan jarak jauh kawasan tangkapan mereka dari pantai. Di negara-negara membangun seperti di Asia Tenggara atau di Afrika, masih banyak nelayan yang menggunakan peralatan yang sederhana dalam menangkap ikan. Nelayan di negara-negara maju seperti Jepun biasanya menggunakan peralatan moden dan kapal yang besar yang dilengkapi teknologi canggih.

## Persatuan Nelayan

Muzium Nelayan Tanjung Balau di Johor, Malaysia.Di Malaysia, sebuah badan telah ditubuhkan untuk menjaga kebajikan nelayan iaitu Persatuan Nelayan (PN). Badan tersebut bersikap bebas kerana dipimpin oleh barisan pemimpin nelayan yang dilantik oleh nelayan sendiri melalui Mesyuarat Agong Tahunan. Terdapat 3 jenis PN iaitu :

* Persatuan Nelayan Kawasan
* Persatuan Nelayan Negeri
* Persatuan Nelayan Kebangsaan.

Bagi memastikan PN berjalan mengikut landasan yang betul, kerajaan telah melantik agensi Kerajaan iaitu Lembaga Kemajuan Ikan Malaysia (LKIM) sebagai pendaftar persatuan nelayan.
# Sejarah Baharu Dinasti Tang

**Sejarah Baharu Dinasti Tang** (tradisional: 新唐書; ringkas: 新唐书; pinyin: *Xīn Tángshū*, juga ditulis *Hsin Tang Shu*) adalah suatu nota sejarah rasmi Dinasti Tang yang dituliskan dalam sepuluh volume. Karya ini dikerjakan oleh Ouyang Xiu (欧阳修) dan Song Qi (宋祁) serta para sarjana rasmi Dinasti Song lainnya, sesuai kebiasaan bahwa setiap dinasti baharu menuliskan sejarah dinasti pendahulunya.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.